המחנה הממלכתי

סיעת המחנה הממלכתי כיהנה בכנסת העשרים וחמש כסיעת מרכז ציונית-ליברלית. בראשית דרכה, הורכבה הסיעה ממפלגת "כחול לבן" בראשות בני גנץ, וממפלגת "תקווה חדשה" בראשות גדעון סער, אולם האחרונה פרשה מהסיעה במרץ 2024. הסיעה המשיכה לייצג את מפלגת כחול לבן עד לפרישתה של המפלגה מהסיעה ביולי 2025.

אידאולוגיה ועקרונות

המחנה הממלכתי פועל להקמת ממשלה רחבה ויציבה, ממשלת אחדות לאומית, שאיננה נסמכת על הקצוות ושואפת לתקן את השסעים והפצעים בחברה הישראלית. ממשלה מרכזית ששותפיה הם כל מי שמאמינים במדינת ישראל יהודית ודמוקרטית.

 מדינה יהודית ודמוקרטית 
המחנה הממלכתי מאמין שמדינת ישראל היא מדינה יהודית ודמוקרטית, מדינת הלאום של העם היהודי שמחזקת את ההתיישבות היהודית בארץ ישראל על פי האינטרסים הלאומיים ועל פי חוקי המדינה וכן מקיימת קשר עם יהדות התפוצות. תישמר הדמוקרטיה תוך הגנה על זכויות האזרח והמיעוטים וחירותם.

המחנה הממלכתי מאמין בשמירה על זהותה היהודית של מדינת ישראל ברוח בית הלל ובקידום יהדות מאירת פנים וסובלנית במוסדותיה.

 ביטחון 
המחנה הממלכתי מאמין שתפקיד המדינה לשמור על ביטחונם של אזרחי ישראל ולפעול בעוצמה נגד כל הסיכונים, לצד חיזוק הסכמי השלום. קורא לפעולה נגד ההתעצמות האיראנית בתחומי הגרעין והטרור. למניעת היווצרותה של מדינה דו לאומית לצד קיבוע הרוב היהודי בישראל ושמירת הזהות היהודית. להשלמת גדר הביטחון. למניעת בניה בלתי חוקית בשטחי C. לקדם פעילות יחד עם גורמים בינלאומיים ומדינות המפרץ לפיתוח אזורי תעשייה ובניית בתי חולים והגברת חופש התנועה לפלסטינים. לגיבוש תפיסת ביטחון לאומי ארוכת טווח תוך הגדרת האינטרסים הלאומיים לשימור העוצמה הביטחונית.

 משטר דמוקרטי, משילות וביטחון פנים 
המחנה הממלכתי מאמין בשמירה על עצמאות מערכת המשפט, על הפרדת הרשויות ועל ביצור שלטון החוק. זאת תוך תיקונים שיגבירו את האמון במערכת המשפט. כמו כן בהגבלת כהונת ראש ממשלה ל-8 שנים, עיגון עקרון השוויון בחוק יסוד, בהקשחת התנאים לפיזור הכנסת, בהגדרת זמן מינימלי בין מערכות בחירות, בקידום חוקי "זכויות בהליך פלילי" ו"החקיקה". ביטחון הפנים יועמד כיעד מרכזי על ידי חיזוק הריבונות, המשילות והאכיפה.

 כלכלה 
המחנה הממלכתי מאמין בשילוב בין כלכלת שוק חופשי לבין צדק חברתי. להורדת יוקר המחיה המחנה מאמין בקידום רפורמות לפתיחת שווקים והסרת חסמים רגולטוריים. כמו כן בקידום השתלבות המגזר החרדי והערבי בשוק התעסוקה ובשיפור תנאיהם הסוציאליים של המגזר העצמאי. בתחום התשתיות מתכנן המחנה הממלכתי לקדם תוכניות לאומיות להתמודדות עם עומסי תנועה והאבקות במכת תאונות הדרכים.

 חברה ומדינה 
המחנה הממלכתי מאמין בחיזוק השירות הציבורי ומעמד המשרתים בו. בהפיכת המערכות הציבוריות למתקדמות. בהענקת הזדמנויות הוגנות וראויות גם לתושבי הפריפריה החברתית והגאוגרפית. בחיזוק מערכת החינוך תוך הבטחת שוויון הזדמנויות לכל ילד, ללא קשר למקום בו נולד. בחינוך מעצים. בחיזוק מערכת הבריאות הציבורית. במתווה שירות לפיו כלל הצעירים והצעירות בישראל ישרתו את המדינה, החברה והקהילה, כחלק מחובתם האזרחית, תוך שמירת מרכזיות השירות בצה"ל. בחיזוק השלטון המקומי מול השלטון המרכזי. במאבק נגד אלימות כלפי נשים. בקידום השוויון בין המינים. במאבק בגזענות. בשוויון זכויות לקהילה הלהט"בית. בשוויון הזדמנויות לבעלי מוגבלויות. בתמיכה בחקלאות והכרה בה לביטחון התזונתי. בלחימה בפשיעה החקלאית. בשמירה על מעמד התרבות וחופש היצירה. בהיערכות להתמודדות עם משבר האקלים.

היסטוריה
הקמת הרשימה
ממוזער
ב-10 ביולי 2022 חתמו בני גנץ וגדעון סער על הסכם ריצה משותפת של המפלגות "כחול לבן חוסן לישראל" ו"תקווה חדשה" בשם "כחול לבן תקווה חדשה". הוסכם שהמפלגות יפעלו יחדיו גם לאחר הבחירות וימליצו על בני גנץ לראשות הממשלה.

ב-14 באוגוסט 2022 הצהיר גדי איזנקוט, לשעבר ראש המטה הכללי של צה"ל, על הצטרפותו לרשימה ושמה שונה ל. במסגרת האיחוד, כחול לבן חוסן לישראל ותקווה חדשה התמודדו ברשימה אחת. בנוסף, הוסכם כי איזנקוט ישובץ במקום השלישי ברשימה, אליו צירף את מתן כהנא מימינה, שמוקם במקום התשיעי ברשימה. כמו כן, הוסכם כי החל מהבחירות לכנסת ה-26, ייערכו בחירות מקדימות לרשימה. כדי לאפשר לכהנא להתמודד במפלגה קיימת,ב־15 באוגוסט התפצלו חברי הכנסת שירלי פינטו, מתן כהנא ונפתלי בנט מסיעת ימינה בכנסת, והקימו סיעה בשם "המחנה הממלכתי". מיד לאחר מכן התפצל ראש הממשלה החלופי נפתלי בנט מהסיעה לסיעת יחיד, במטרה להתמזג שוב עם איילת שקד בימינה. ב-22 באוגוסט, הודיעה חברת הכנסת שירלי פינטו על הצטרפותה לרשימה ושיבוצה ברשימה על חשבון מפלגת תקווה חדשה.

הכנסת העשרים וחמש
הרשימה התמודדה בבחירות לכנסת העשרים וחמש וזכתה בהן ב-12 מנדטים. זאב אלקין מונה ליו"ר הסיעה בכנסת ה־25 ויפעת שאשא ביטון כסגנית יושב ראש הכנסת מטעם המפלגה. בנוסף אחרי התפטרותה של יעל רון בן משה מתפקיד מזכ"לית המפלגה ח"כ לשעבר איתן גינזבורג מונה לתפקיד. עם הקמת ממשלת ישראל השלושים ושבע הסיעה עברה אל ספסלי האופוזיציה. ח"כ פנינה תמנו שטה מונתה ליו"ר הוועדה לקידום מעמד האישה ושוויון חברתי וח"כ מיכאל ביטון מונה ליושב ראש הוועדה המיוחדת לחיזוק הנגב והגליל. במסגרת המחאה נגד הממשלה ונגד הרפורמה המשפטית בפרט, מנהיגי המפלגה לקחו חלק מרכזי, ובני גנץ קרא לעצירת החקיקה ולהידברות בין קואליציה לאופוזיציה. הח"כים איזנקוט וכהנא גם קידמו את קיומן של שיחות הידברות בין תומכי למתנגדי הרפורמה.

ב-11 באוקטובר 2023, במהלך מלחמת חרבות ברזל, המפלגה הצטרפה לקואליציה של ממשלת ישראל השלושים ושבע. חמישה חברים מונו כשרים בלי תיק (בני גנץ, גדעון סער, גדי איזנקוט, יפעת שאשא ביטון וחילי טרופר), גנץ מונה לחבר בקבינט המלחמה ואיזנקוט מונה למשקיף.

ב-12 במרץ 2024 הודיע יושב ראש תקווה חדשה גדעון סער על פרישת מפלגתו מהסיעה, והקמת סיעה חדשה בשם "הימין הממלכתי".

ב-9 ביוני 2024 הודיע גנץ על פרישת המחנה הממלכתי מהקואליציה.

ב-30 ביוני 2025 הודיע ח"כ גדי אייזנקוט על פרישתו מהסיעה והתפטרותו מהכנסת ויום לאחר מכן הצטרף אליו ח"כ מתן כהנא. עקב כך ב-1 ביולי 2025 הודיע גנץ, שרק חברי מפלגתו כחול לבן חוסן לישראל נותרו בסיעה, על החזרת שם הסיעה לכחול לבן והמחנה הממלכתי חדל מלהתקיים. ב-7 ביולי 2025 אישרה ועדת הכנסת את הבקשה לשנות את שם הסיעה ל'כחול לבן - המחנה הממלכתי'.

 נציגי הסיעה בכנסת 
כנסתחברי כנסתהערותהכנסת ה-24 (2021)2 מנדטים:
מתן כהנא, שירלי פינטו התפלגה ב-15 באוגוסט 2022 מתוך סיעת ימינה. באותו יום התפצל נפתלי בנט מהסיעה לסיעת יחיד בשם ביחד, במטרה להתמזג שוב עם איילת שקד בסיעת ימינה.הכנסת ה-25 (2022)12 מנדטים:
 כחול לבן חוסן לישראל: בני גנץ, גדי איזנקוט, פנינה תמנו, חילי טרופר, מיכאל ביטון, מתן כהנא, אורית פרקש-הכהן, אלון שוסטר
 תקווה חדשה: גדעון סער, יפעת שאשא-ביטון, זאב אלקין, שרן השכל ב-11 באוקטובר 2023, בעקבות טבח שבעה באוקטובר וכניסתה של ישראל למלחמת חרבות ברזל, הצטרפה הסיעה לממשלת חירום לאומית. כחול לבן חוסן לישראל: בני גנץ, פנינה תמנו, חילי טרופר, מיכאל ביטון, מתן כהנא, אורית פרקש-הכהן, אלון שוסטר, איתן גינזבורג ב-13 במרץ 2024 התפצלה מפלגת תקווה חדשה מסיעת מהמחנה הממלכתי והקימה סיעה בשם הימין הממלכתי.
 המפלגה פורקה ביום 1 ביולי 2025

 צעירי המחנה הממלכתי 
צעירי המחנה הממלכתי הוא איחוד בין צעירי כחול לבן (כחול לבן חוסן לישראל) לצעירי תקווה חדשה. במטה הצעירים יש תאים סטודנטיאליים, אגף התנדבויות ותוכנית מתמחים. אחרי שתקווה חדשה הודיעה על פרישה מהסיעה במרץ 2024, גם צעירי תקווה חדשה פרשה מצעירי המחנה הממלכתי.

 נוער המחנה הממלכתי 
ממוזערתחת מטה הצעירים הוקם בשנית "נוער המחנה הממלכתי" – ארגון בו חברים בני נוער בטווח הגילאים 13–18 או מכיתה ז' עד כיתה יב'. בראש הארגון עומד יו"ר – כיום יואב שטרן. יחד איתו יש את הנהגת הארגון, שממנה תחתיו ארבעה בעלי תפקידים (סגן יו"ר, ראש מטה שטח, ראש מטה גיוס דובר  ). מטרתו העיקרית של הארגון היא לקדם את הרעיונות והערכים של המחנה הממלכתי בקרב הנוער ולסייע בהכנסתם לפעילות ציבורית ופוליטית. הארגון מקיים פגישות וסיורים בכנסת, שיחות, סמינרים ומפגשי זום לקידום ולמידה על הפוליטיקה הישראלית. נוער המחנה הממלכתי היום פועל במאבק הבריונות והחרם על בני נוער 

נוער המחנה הממלכתי שינה את שמה בחזרה לנוער כחול לבן

הערות שוליים

קטגוריה:ישראל: מפלגות
קטגוריה:מפלגות ציוניות
קטגוריה:חוסן לישראל
קטגוריה:הבחירות לכנסת העשרים וחמש
קטגוריה:ישראל: מפלגות מרכז
קטגוריה:סיעות החברות בממשלת ישראל ה-37